section_heading: Logor u Morinju
paragraph_text: Početkom srpsko-crnogorske agresije na dubrovačko područje u listopadu 1991. osnovana su dva koncentracijska logora za ratne zarobljenike: jedan u Bileći u BiH i jedan u Morinju. Kroz logor u Morinju prošla su 292 zarobljenika, mahom hrvatski civili iz dubrovačkog područja.<ref>www.uhd91.com, "LOGOR MORINJ - CRNA GORA", pristupljeno 3. srpnja 2013. Dvije su osobe umrle od nanošenja teških tjelesnih ozljeda. U logoru koji je prije vjerojatno služio kao vojno skladište zapovjednici i ostali čuvari zarobljenike su tukli kad su htjeli i čime su htjeli. Logor je zatvoren sredinom prosinca 1991. nakon razmjena, a dvojica zarobljenika prebačena su u bilećki. Bivšim rezervististima JNA-e Ivu Gojniću, Špiru Lučiću, Boru Gligiću i Ivu Menzalinu za zločine u Morinju sudi se u Crnoj Gori.<ref>www.portaloko.hr, "ZLOČIN I KAZNA NA CRNOGORSKI NAČIN: Logorašima iz Morinja ostaje još samo prosvjedovati!" objavljeno 23. ožujka 2013., pristupljeno 3. srpnja 2013.